LUKA MODRIĆ je najbolji nogometaš svijeta u izboru France Footballa, francuskog časopisa koji dodjeljuje najprestižniju individualnu nagradu u nogometu.

Modrić je osvojivši Zlatnu loptu prekinuo desetogodišnju dominaciju Lionela Messija i Cristiana Ronalda, koji je u ovom izboru završio odmah iza kapetana hrvatske reprezentacije.

Da ovo ne bude isključivo sportska vijest pobrinula se hrvatska predsjednica Kolinda Grabar-Kitarović. Ona se večeras nakon dodjele nagrade Luki Modriću videolinkom javila u program ceremonije.

Kolinda je između ostalog kazala kako je nagrada Modriću dokaz da se može uspjeti. Čestitala je Modriću dodavši kako je ovo velik uspjeh za Hrvatsku.

"U ime Hrvatske, i u svoje osobno ime, željela bi još jednom čestitati hrvatskoj nogometnoj reprezentaciji na povijesnom uspjehu. Demonstrirajući visoke profesionalne i osobne vrijednosti, vratili ste optimizam, vjeru u uspjeh i duh pobjede, postali ste uzor mladima i svima nama", rekla je Kolinda.

"Osvojili ste srca cijelog svijeta. Vaši uspjesi i uspjesi svih hrvatskih sportaša rezultat su truda, vjere i podrške vaših obitelji", rekla je Kolinda.

Tekst se nastavlja ispod oglasa

"Hrvatska je ponosna na vas", dodala je Kolinda.

Quand la présidente de la Croatie laisse un message à Luka Modric 👀 #ballondor pic.twitter.com/15U5n0AV49 — la chaine L'Équipe (@lachainelequipe) December 3, 2018

Želite li momentalno primiti obavijest o svakom objavljenom članku vezanom uz Luku Modrića instalirajte Index.me aplikaciju i pretplatite se besplatno na tag: Luka Modrić

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.